કાકુજીના બીજા બે નાના ભાઈઓ – એમાં સૌથી નાના ભાઈ જેને બધા ‘નાના‘ કહેતા; પરણ્યા ન હતા કે પછી તેમને કન્યા મળી ન હતી. પુરુષોની ટકાવારી સ્ત્રીઓ કરતા ઘણી વધારે એટલે લગભગ દરેક બહોળા, હર્યાંભરા કુટુંબોમાં આવા એકાદ વાંઢા રહી જતા. ભાઈઓમાં પણ જ્યેષ્ઠ અને છેલ્લા ભાઈની ઉમરમાં ખાસ્સો તફાવત, તે એટલે સુધી કે જયેષ્ટ ભાઈ દાદા બની જાય ત્યાં નાના ભાઈના લગન પણ ન થયા હોય! હવે સમજાયો મારા બચુકડા મામા માસીઓ નો ભેદ? હરિ ૐ.